**HELSINGIN SENIORIOPETTAJAT RY**

**Toimintasuunnitelma 2025**

1. **TAVOITTEET**

Helsingin senioriopettajat ry:n tarkoituksena on toimia jäsentensä välisenä yhdyssiteenä, edistää jäsentensä hyvinvointia ja osallisuutta järjestämällä virkistys- ja harrastustoimintaa ja toimia sosiaalisten ja taloudellisten etujen ajajana. Tavoitteiden toteuttamiseksi yhdistys järjestää kokous-, esitelmä-, keskustelu- ja liikuntatilaisuuksia, matkoja ja retkiä sekä ylläpitää yhteyksiä muihin eläkejärjestöihin ja Opetusalan seniorijärjestöön.

1. **TOIMINTA**

**Lounastilaisuudet**

Jäsenille avoimet lounastilaisuudet pidetään kuukauden toisena maanantaina ravintola Nyyrikissä. Aluksi on asiantuntijaesitelmä, jonka jälkeen nautitaan jäsenhintainen lounas. Helmikuun lounastilaisuuden yhteydessä pidetään yhdistyksen vuosikokous.

**Kulttuuri ja liikunta**

Yhdistys järjestää retkiä, matkoja, museovierailuja sekä käyntejä taidenäyttelyihin, teatteriesityksiin ja oopperaan.

Lukupiiri kokoontuu kerran kuussa keskiviikkoisin Musiikkitalon kahvilassa. Lukupiirissä keskustellaan yhdessä sovituista kirjoista.

Leffaklubi kokoontuu noin kerran kuussa erikseen sovittuina aikoina. Yhdessä katsotun elokuvan jälkeen keskustellaan nähdystä lounaan tai kahvi- tai teekupin ääressä.

Helsingin Tanssiopiston Autotalon ja Leipätehtaan toimipisteissä jatkuvat tanssitunnit kerran viikossa.

**Muu toiminta**

Uusille, vuonna 2024, liittyneille jäsenille järjestetään tiedotustilaisuus helmikuun alussa.

1. **YHTEISTYÖTAHOT**

Yhdistyksen keskeisiä yhteistyötahoja ovat Opetusalan Seniorijärjestö OSJ, Helsingin Eläkeläisjärjestöt HEJ ry sekä Valtakunnalliset eläkeläisjärjestöt VENK ry.

Yhdistys osallistuu OSJ:n 50-vuotisjuhlavuoteen järjestämällä muiden Uudenmaan yhdistysten kanssa alueellisen juhlatapahtuman.

1. **EDUSTUKSET**

OSJ:n hallituksen varsinaisena jäsenenä toimii Kristiina Cleve.

Helsingin Eläkeläisjärjestöjen HEJ ry:n varsinaisena jäsenenä toimii Kristiina Cleve ja varajäsenenä Päivi Seiskari.

Valtakunnalliset eläkeläisjärjestöt VENK ry:n hallituksessa toimii Kristiina Cleve.

Yhdistyksen edustajat osallistuvat OSJ:n vuosikokoukseen ja OSJ:n järjestämiin koulutustilaisuuksiin.

**5.TIEDOTUS**

Yhdistys tiedottaa toiminnastaan kaksi kertaa vuodessa jäsenille lähetettävässä tiedotteessa. Ajankohtaisista asioista tiedotetaan yhdistyksen kotisivuilla, joita jäseniä kehotetaan seuraamaan.